詠白鹽山（許太尉宗憲鎮寧江日，辟劉隱辭爲節度掌書記。宗憲武人，多爲恣橫，隱辭諫不聽。遂詠《白鹽山》、《灧澦堆》詩刺之云云。宗憲聞而發怒，將殺之。已而舍之，遂遁去。）
作者：劉隱辭
朝代：唐

paragraphs: 占斷瞿塘一峽煙，危峯迥出衆峯前。
都緣頑梗揎浮世，遮莫崢嶸倚半天。
有樹只知引（一作栖）鳥雀，無雲不易駐神仙。
假饒突兀高千丈，爭及平平數畝田。